钦定古今图书集成/明伦汇编/交谊典/第117卷 > 《谢江陵津致赴阙启》罗衮
## 钦定古今图书集成/明伦汇编/交谊典/第117卷 > 《谢江陵津致赴阙启》罗衮

衮启：伏蒙令公念以“赴阙奔驰，临途窘罄，特颁厚赐，
用备促装。捧命循涯，无任荷戴惶灼”之至。伏以衮拙
艰成性，穷约处身，宁殊枕址之郎，谬列伏蒲之地。昨
以西京无象，南国迷方，苍黄于河华之间，流落于汉
地之外。荆州刘表，幸获依栖；南郡马融，叨陪训说。爰
从杀节，以及熙春，恩知将日月兼深，惠恤与丘陵比
峻。今则周倾再定，禹会重修，既凭桓后之功，且惧防
风之戮，辄将行计，上轸冲襟。伏惟令公韬世量，弘济
人心，侈组骈缗繈，委彼货泉。七百里以趋程，兹辰顿
赡；二十万之为赠，今代所稀。得不泣类鲛人，惭同剑
客。归赤墀而有赖，顾元幕以难忘。突剑触锋，始称效
酬之分；抽毫命牍，终馀感慨之诚。竟“乏雄词，徒扬懦
气。铭誓激切，不任下情。伏惟俯赐鉴察。”